recursal/SuperWikiNEXT-32B huggingface dataset:
**सर्वदमन डी. बनर्जी**  का जन्म एक बंगाली हिन्दू ब्राह्मण परिवार में १४ मार्च १९६५ को हुआ था। उनकी पढाई सेंट अलॉयसियस स्कूल कानपूर से हुयी उसके बाद उन्होंने ‘पुणे फिल्म इंस्टिट्यूट’ से उन्होंने ग्रेजुएशन की पढाई पूरी की और फिल्मों में चले आये।
टीवी पर उनके कुछ खास सीरियल इस प्रकार से हैं **श्री कृष्णा**, **अर्जुन**, जय गंगा मैया और ॐ नमः शिवाय जिनमें उन्होंने भगवान के किरदार निभाए और भलीभाँती अपनी किरदारों को साथ इन्साफ किया और वही किरदार आज उनकी ज़िन्दगी में भी दिखाई पड़ते हैं।

फिल्मों की शुरुवात उन्होंने १९८३ की आदि शंकराचार्य से की थीं उसके बाद **वल्लभाचार्य गुरु**, **श्री दत्ता दर्शनम**, **सिरिवेनेला**, **स्वयम कृषि**, **माधावत्याना**, **स्वामी विवेकानंद**, और **पैरो में भगवान**। महेंद्र सिंह धोनी के ज़िन्दगी पर आधारित फिल्म ‘एम॰ एस॰ धोनी: द अनटॉल्ड स्टोरी’ में धोनी के कोच के रूप में दिखे थे।

उनकी टीवी और फिल्मों की ज़िन्दगी की तरह उनकी निजी ज़िन्दगी भी काफी साफ़ सुथरी हैं लेकिन एक्टिंग को उन्होंने बहुत पहले ही छोड़ दिया था। उसके बाद वो शान्ति के लिए जीना शुरू कर चुके थे और ऋषिकेश की सुन्दर और हरी भरी वादियों में रहने लगे।

फिल्मोग्राफी
------------

समाजसेवा
--------

अब बनर्जी हिमालयी राज्य उत्तराखंड के ऋषिकेश में रहते हैं। वो निशुल्क योग एवं मेडिटेशन क्लास चलाते हैं वो लोगों को आध्यात्म सिखाते हैं। साथ ही वो "पंख" नामकी एक संस्था से जुडे भए हैं जिसके साथ मिलकर वो गरीब बच्चों की पढ़ाई के लिए काम करते हैंं।

सन्दर्भ
-------

1. ↑  "टीवी पर कृष्णा बने और वैसी ही ज़िन्दगी जी रहे हैं एक्टर सर्वदमन डी. बनर्जी। प्रेरणा से भरपूर है कहानी". boomindya.com. मूल से 31 अक्तूबर 2020 को पुरालेखित. अभिगमन तिथि 4-09-2018. `|accessdate=` में तिथि प्राचल का मान जाँचें (मदद)
2. ↑  "'कृष्णा' बनकर पॉपुलर हुआ था ये एक्टर, ग्लैमर की दुनिया से दूर आज कर रहा ऐसा काम गर्व करेंगे आप". अमर उजाला. मूल से 4 सितंबर 2018 को पुरालेखित. अभिगमन तिथि 4-09-2018. `|accessdate=` में तिथि प्राचल का मान जाँचें (मदद)
3. ↑  "ये टीवी कलाकार कभी 'श्रीकृष्ण' बनकर करते थे लोगों के दिलों पर राज, अब चकाचौंध से दूर मेडिटेशन की दे रहे हैं क्लास". जनसत्ता. मूल से 4 सितंबर 2018 को पुरालेखित. अभिगमन तिथि 4-09-2018. `|accessdate=` में तिथि प्राचल का मान जाँचें (मदद)

बाहरी कड़ीयाँ
-------------

* सर्वदमन बनर्जी- फेसबुक पर
* इंटरनेट मूवी डेटाबेस पर सर्वदमन बनर्जी
**जॉन जे** (John Jay) एक अमेरिकी राजनेता और १७८९-१७९५ काल में उस देश के पहले मुख्य न्यायाधीश थे। उन्हें अमेरिका के राष्ट्रपिताओं में से एक समझा जाता है।

१७७६ में अमेरिका को अपने स्वतंत्रता संग्राम में विजय मिलने के बाद उन्होंने उस देश में एक संगठित और सशक्त केन्द्रीय सरकार बनाने पर जोर दिया और इस विचार पर आधारित प्रस्तावित संविधान को स्वीकृति मिलने के लिए भरसक प्रयत्न किया। कई राजनेता इसके विरोध में थे और वे चाहते थे कि अमेरिका के तेराह उपनिवेश एक सूत्र में बंधने की बजाए अलग-अलग राष्ट्रों की तरह हों। जॉन जे ने जेम्ज़ मैडिसन और ऐलॅक्सैण्डर हैमिलटन के साथ मिलकर १७८८ में 'फ़ेडेरेलिस्ट पेपर्ज़​' (अर्थ: संघ-समर्थक काग़ज़ात​') के नाम से संविधान के लिए समर्थन बनवाने के लिए एक लेखों की शृंखला प्रकाशित की। १७८९ में यह संविधान मंज़ूर होने के बाद लागू हो गया।

फिर वे फ़ेडेरेलिस्ट पार्टी नमक राजनैतिक दल के नेता रहे और १७९५-१८०१ काल में न्यू यॉर्क राज्य के राज्यपाल रहे। वे अमेरिका की उस समय की दासप्रथा के सख़्त​ विरोध में थे और उन्होंने न्यू यॉर्क में इसे बंद करवाने की बहुत कोशिस करी। १७७७ और १७८५ में उनके पहले दो प्रयास नाकाम रहे लेकिन १७९९ में उन्होंने दासों को धीरे-धीरे आज़ाद करवाने का विधेयक पारित करवा लिया और उनकी १८२९ में हुई मृत्यु से पहले ही न्यू यॉर्क के सभी दास मुक्त किये जा चुके थे।

इन्हें भी देखें
---------------

* संयुक्त राज्य अमेरिका के राष्ट्रपिता
* संयुक्त राज्य अमेरिका का संविधान
* जेम्ज़ मैडिसन

सन्दर्भ
-------

1. ↑  The Chronology of American Literature: America's Literary Achievements from the Colonial Era to Modern Times Archived 2013-12-31 at the Wayback Machine, Daniel S. Burt, pp. 87, Houghton Mifflin Harcourt, 2004, ISBN 978-0-618-16821-7, *... The letters are one of the finest examples of anti- Federalist thought and help spur Alexander Hamilton, John Jay, and James Madison to write their famous Federalist Papers ...*
2. ↑  North of Slavery: The Negro in the Free States, Leon F. Litwack, pp. 7, University of Chicago Press, 2009, ISBN 978-0-226-48587-4, *... "To contend for liberty," John Jay wrote, "and to deny that blessing to others involves an inconsistency not to be excused" ...*
**जॉन डेविस**  (१५५०-१६०५ ई०) एलिजावेथ प्रथम के युग के अंग्रेज नाविकों तथा अन्वेषकों में एक महान् व्यक्ति थे। 

इनका जन्म संभवत: १५५०ई० में डेवनशिर (इंग्लैड) के सैड्रिज नामक स्थान पर (डार्टमथ के समीप ) हुआ था। इन्होंने प्रारंभिक जीवन में ऐड्रियन गिल्बर्ट के साथ कई सामुद्रिक यात्राएँ कीं। १५८५ ई० में इन्होंने घटनापूर्ण उत्तर पश्चिमी क्षेत्र की यात्रा प्रारंभ की। फिर मुड़कर पश्चिमी तथा उत्तर-पश्चिमी क्षेत्र से होते हुए आगे बढ़े और चीन जाने के मार्ग का अन्वेषण करने की योजना बनाई। उसी धुन में चलते हुए ६६ डिग्री उत्तर अक्षांश पर बैफिनलैंड से होकर कंवरलैंड साउंड में कुछ दूर तक गए और वहाँ से अगस्त के अनंत में लौट पड़े। १५८६ तथा १५८७ ई० में बैफिनलैंड में स्थित डेविस जलडमरूमध्य का, जिसका नामकरण इन्हीं के नाम पर हुआ है, पता लगाया और ग्रीनलैंड के पश्चिमी समुद्रक्षेत्र में ७३ डिग्री उत्तर अक्षांश में ऊपरनावक (Upernavik) नामक स्थान तक पहुँचे। इस उत्तर ध्रुवीय क्षेत्र में यात्रा करते हुए इन्होंने कंबरलैंड, केप वाल्सिंघम, एक्सटर साउंड आदि का स्थानांकन तथा नामकरण किया। ऐग्लों-स्पैनिश युद्ध में इन्होंने स्वदेश की ओर से स्पैनिश आर्मेडा के विरूद्ध युद्ध में भी भाग लिया। १९९१ ई० में य टॉमस कैवेंडिश के नेतृत्व में अमरीका के पार्श्ववर्ती उत्तर-पश्चिमी क्षेत्र का विशद ज्ञान प्राप्त करने के लिये चले, किंतु इनके जहाज के अतिरिक्त अन्य जहाज लौट गए। इनका जहाज आगे बढ़ता गया और इन्होंने फॉकलैंड द्वीपों का अन्वेषण किया। सन् १५६९ में लौटने पर, इन्होंने 'समुद्रयात्री के रहस्य' (Secrets of Seaman) नामक एक प्रयोगात्मक पुस्तक (१५९४ई०) तथा 'संसार की जलीय रूपरेखा' (The world' s Hydrographical Description) नामक सैद्धान्तिक (theoretical) पुस्तक (१५९५ ई०) लिखी। मलय प्रायद्वीप के परातटवर्ती क्षेत्र में बिंटन के समीप २९ या ३० दिसंबर, १६०५ को इनकी मृत्यु हो गई।

सन्दर्भ
-------
**समस्या-पूर्ति** या **समस्यापूरण** भारतीय साहित्य में प्रचलित विशेष विधा है जिसमें किसी छन्द में कोई कविता का अंश दिया होता है और उस छन्द को पूरा करना होता है। यह कला प्राचीन काल से चली आ रही है। यह कला चौंसठ कलाओं के अन्तर्गत आती है। समस्यापूर्ति विशेषतः संस्कृत साहित्य में बहुत प्रसिद्ध है। 

ऐसे भी उदाहरण हैं जिसमें कुछ विद्वानों ने कालिदास द्वारा रचित मेघदूतम् की प्रत्येक कविता की प्रथम पंक्ति ज्यों का त्यों 'समस्या' के रूप में लेकर स्वयं उसकी पूर्ति की है।

हिन्दी साहित्य में समस्यापूर्ति
-------------------------------

हिन्दी साहित्य के भारतेन्दु युग में गृहीत रीतिकालीन काव्यशैलियों में "समस्यापूर्ति "पर्याप्त लोकप्रिय काव्यपद्धति प्रचलित हुई। कवियों, लेखकों की प्रतिभा और लेखनी कौशल का परखने के लिए कविगोष्ठियों और कवि-समाजों में कठिन-से-कठिन विषयों पर समस्यापूर्ति करायी जाती थी। इसमें भारतेन्दु द्वारा काशी में स्थापित "कवितावर्द्धिनीनीसभा ", कानपुर का "रसिक समाज", बाबा सुमेर सिंह द्वारा निज़ामाबाद (वर्तमान आजमगढ़ ) में स्थापित "कवि समाज "आदि ऐेसे ही मंच थे जहाँ नियमित रूप से कवि गोष्ठियाँ होतीं थीं और किसी भी संदर्भित विषय में "समस्यापूरण "( समस्यापूर्ति ) को प्रतियोगिता के रूप में प्रोत्साहित किया जाता था। प्रतिष्ठित कवि इनमें प्रतिभाग करने में संकोच नहीं करते थे तथा नये नौजवान कवियों -लेखकों का इससे उत्साहवर्द्ध न होता था। कानपुर के प्रतापनारायण मिश्र द्वारा ‘पपीहा जब पूछिहैं पीव कहाँ ’ शीर्षक वाली रचना की अधोलिखित पंक्तियाँ कितनी हृदयस्पर्शी बन पड़ी हैं , देखिए-

*बन बैठि है मान की मूरति-सी , मुख खोलत बालै न ‘नाहीं ’ न ‘ हाँ ’ ।*
*तुम ही मनुहारि कै जारि परे , सखियान की कौन चलाई तहाँ।*
*बरषा है ‘प्रतापजू ’ धीर धरौ , अब लौं मन को समझायो जहाँ।*
*यह ब्यारि तबै बदलेगी कछु , पपीहा जब पूछिहै ‘ पीव ’ कहाँ ?*

सन्दर्भ
-------

इन्हें भी देखें
---------------

* संस्कृत साहित्य
* भारतीय साहित्य
* चौसठ कलाएँ

बाहरी कड़ियाँ
-------------

* Around Samasyā-pūraṇa: Analysing Literary Creativity
कम गहराई वाले चोर बालू में धंसा हुआ एक व्यक्ति
नेदरलैंड्ज़ के तेक्सेल द्वीप पर चोर बालू से दूर रहने की चेतावनी
**चोर बालू** (quicksand, क्विकसैंड) रेत, मिट्टी या अन्य किसी महीन कण वाले पदार्थ का भारी मात्रा में जल के साथ बना मिश्रण होता है। यह अक्सर विश्व के कच्छभूमि और दलदल क्षेत्रों में कई स्थानों पर प्राकृतिक रूप से पाया जाता है। अक्सर यह देखने में साधारण कीचड़ जैसा लग सकता है लेकिन यह किसी भी प्रकार के भार को सहने में असमर्थ होता है और एक अधिक श्यानता (विस्कोसिटी) वाले द्रव के गुण दिखाता है, यानि इसपर भार डालने वाली वस्तु धीमी गति से इसमें धंसने लगती है। इसका हिन्दी नाम इसी कारणवश पड़ा है - ऐसा बालू (रेत) जो दिखने में ठोस लगे लेकिन पाँव रखने पर धोखा दे जाए।

लोकभाषा में
-----------

लोकभाषा में "दलदल" शब्द का अर्थ "चोर बालू" भी निकाला जाता है, हालांकि दलदल (swamp) ऐसा क्षेत्र होता है जिसमें चोर बालू मिल सकता है।

इन्हें भी देखें
---------------

* श्यानता
* दलदल
* कच्छभूमि

सन्दर्भ
-------

1. ↑  Khaldoun, A. E. Eiser, G. H. Wegdam, and Daniel Bonn. 2005. "Rheology: Liquefaction of quicksand under stress." Archived 2011-05-24 at the Wayback Machine *Nature* 437 (29 Sept.): 635. doi:10.1038/437635a
2. ↑  "हिन्दी शब्दसागर - अर्थात् हिन्दी भाषा का एक बृहत कोश," श्यामसुंदर दास व बालकृष्ण भट्ट, नागरीप्रचारिणी सभा, 1916, वाराणासी
3. ↑  "Civil Engineering: 2019 SSC JE," YCT Expert Team, Youth Competition Times, 2019, *... क्वीक सैंड को चोर बालू के नाम से जाना जाता है। यह बहुत महीन (रेत या गाद) तथा मिट्टी व पानी का मिश्रण होता है ...*
**जॉन बी. गेटमैन** (जन्म 20 अगस्त, 1957) एक मारिजुआना अधिकार कार्यकर्ता, पुनर्निर्धारण कैनबिस के लिए गठबंधन के एक नेता और मारिजुआना कानूनों के सुधार के लिए राष्ट्रीय संगठन के पूर्व प्रमुख हैं । उनके पास जॉर्ज मेसन विश्वविद्यालय से सार्वजनिक नीति और क्षेत्रीय आर्थिक विकास में पीएचडी है और हाई टाइम्स पत्रिका में लंबे समय से योगदानकर्ता हैं । गेटमैन ने नियंत्रित पदार्थ अधिनियम की अनुसूची से भांग को हटाने के लिए 1995 में एक याचिका दायर की थी जिसे अंततः अस्वीकार कर दिया गया था। दूसरी याचिका 2002 में कोलिशन फॉर रीशेड्यूलिंग कैनबिस के साथ दायर की गई थी, जो स्वास्थ्य और मानव सेवा विभाग द्वारा समीक्षा के अधीन है।. गेटमैन अक्सर मारिजुआना उद्योग पर प्रकाशित करता है और वर्जीनिया में शेनान्डाह विश्वविद्यालय में अपराध विज्ञान और आपराधिक न्याय का एक सहयोगी प्रोफेसर है ।

शिक्षा
------

गेटमैन ने अमेरिका के कैथोलिक विश्वविद्यालय से नृविज्ञान में बीए और अमेरिकी विश्वविद्यालय से दवा नीति में विशेषज्ञता वाले न्याय में एमएस की उपाधि प्राप्त की ।  उन्होंने जॉर्ज मेसन विश्वविद्यालय से सार्वजनिक नीति और क्षेत्रीय आर्थिक विकास में पीएचडी की है ,  जहां वे एक वरिष्ठ साथी हैं।  अपने वकालत के काम के अलावा, वह वेस्ट वर्जीनिया के शेफर्डटाउन में शेफर्ड विश्वविद्यालय में एक सहायक प्रशिक्षक हैं, जो सार्वजनिक प्रशासन पढ़ाते हैं।
**हीरापुर का चौसठ योगिनी मन्दिर**, उड़ीसा के हीरापुर में स्थित एक चौसठ योगिनी मंदिर है। इसे "महामाया मन्दिर" भी कहते हैं। मंदिर परिसर का रखरखाव अब भारतीय पुरातत्व सर्वेक्षण द्वारा किया जाता है। हीरापुर, उड़ीसा की राजधानी भुवनेश्वर से 20 किमी दूर एक गाँव हैं। स्थानीय पुजारियों के अनुसार, मंदिर के पीछे की कथा यह है कि देवी दुर्गा ने एक राक्षस को हराने के लिए 64 देवी-देवियों का रूप धारण किया था। 

माना जाता है कि इस मंदिर का निर्माण ९वीं शताब्दी में ब्रम्हा वंश की रानी हीरादेवी ने करवाया था। १६वीं शताब्दी के 'कालापहाड़' नामक एक मुस्लिम सेनापति ने इस मंदिर पर भी आक्रमण किया था और मूर्तियों को तोड़ा था। उसे पुरी और कोणार्क मंदिरों के विध्वंसक के रूप में जाना जाता है।

चौसठ योगिनी महोत्सव प्रति वर्ष 23 से 25 दिसम्बर के बीच आयोजित किया जाता है। इस दौरान ओड़ीसी नृत्य और संगीत का प्रदर्शन मंदिर के बाहर एक मंच पर किया जाता है।

स्थापत्य
--------

यह मंदिर छोटा और गोलाकार है, जिसका व्यास केवल 25 फीट है। चौसठ योगिनी मन्दिरों में यह सबसे छोटा मन्दिर है। मंदिर का प्रवेश द्वार संकरा और ऊंचाई में कम है। इसकी वास्तु अन्य मंदिरों की तुलना में थोड़ी समानता रखती है। इसका निर्माण करने के लिए स्थानीय बलुआ पत्थर का उपयोग किया गया है। मूर्तियों को बनाने के लिए काले ग्रेनाइट पत्थर का उपयोग किया गया है। वृत्ताकार दीवारों के प्रत्येक गुहाओं और कोटरों में देवी प्रतिमाएँ स्थापित की गई हैं। 64 देवी मूर्तियों में से 56 अभी भी बची हुई हैं। माँ काली की मूर्ति कमरे के केंद्र में स्थित है जो यह एक मानव के सिर के ऊपर खड़ी हैं। इसे "चंडी मंडप" के नाम से भी जाना जाता है। बाहरी दीवारों पर द्वारपाल जय और विजय की आकृति उकेरी हुई हैं।

यह मंदिर देवी महामाया (चंडी देवी) और 64 योगिनियों को समर्पित है और हरे-भरे खेतों के बीच स्थापित है। स्थानीय लोग इसे "महामाया मंदिर" कहते हैं। यह मन्दिर सुबह 6 बजे से शाम 4 बजे तक मंदिर खुला रहता है। मंदिर के पट बंद होने की पूर्व संध्या पर आरती की जाती है।

इतिहास
------

इस मंदिर की स्थापना ९वीं शताब्दी में भौम वंश की रानी हीरादेवी ने की थी। ओडिशा राज्य संग्रहालय के केदारनाथ महापात्र ने 1953 में इस मंदिर की आधिकारिक खोज की थी। तब से यह मंदिर भारतीय पुरातत्व सर्वेक्षण के अंतर्गत है।

* सरल निचे में योगिनी छवियां सरल निचे में योगिनी छवियां
* योगिनियों में से एक योगिनियों में से एक
* चरणों में पुष्प अर्पित करती योगिनीचरणों में पुष्प अर्पित करती योगिनी
* योगिनियों के चक्र का हिस्सा योगिनियों के चक्र का हिस्सा

आवागमन
------

इस मंदिर को देखने किसी भी मौसम में जा सकते हैं लेकिन बरसात और गर्मी के मौसम में न जाने की सलाह दी जाती है। चौसठ योगिनी मंदिर, हीरापुर गाँव में भुवनेश्वर से लगभग 20 किलोमीटर की दूरी पर है। निकटतम हवाई अड्डा भुवनेश्वर का बीजू पटनायक हवाई अड्डा है, जो सिर्फ 6 किलोमीटर दूर है। निकटतम रेलवे स्टेशन भुवनेश्वर रेलवे स्टेशन है, जो सिर्फ 5 किलोमीटर दूर है।

सन्दर्भ
-------

1. ↑  चौसठ योगिनी मंदिर, हीरापुर, उड़ीसा

इन्हें भी देखें
---------------

* चौसठ योगिनी मंदिर

बाहरी कड़ियाँ
-------------

* हीरापुर ओडिशा का चौसठ योगिनी मंदिर
* भारत के प्रमुख चौसठ योगिनी मन्दिर
**संगीता एन भाटिया**, एमडी, पीएच. डी. (बी. 1968) एक भारतीय अमेरिकी जैविक इंजीनियर और  कैम्ब्रिज, मैसाक्युसेट्स, संयुक्त राज्य अमेरिका में मौजूद मैसाक्युसेट्स इंस्टीट्यूट ऑफ टेक्नोलॉजी (एमआईटी) में प्रोफेसर हैं।  भाटिया का अनुसंधान ऊतकों की मरम्मत और उत्थान के अनुप्रयोगों के लिए माइक्रो और नैनो-प्रौद्योगिकी पर केन्द्रित है। 

2003 में, एमआईटी प्रौद्योगिकी की समीक्षा TR100  के 35 साल की उम्र के शीर्ष 100 नवीन आविष्कारों के तहत वह नामित किया गया था। [[साईंटिस्ट]] द्वारा 2006 उन्हें  "साईंटिस्ट टू वाच" भी नामित किया गया था , और 2008 हॉवर्ड ह्यूजेस मेडिकल इंस्टीट्यूट अन्वेषक चुना गया था।

भाटिया  टिशु इंजीनियरिंग पर पहली स्नातक पाठ्यपुस्तक की सह-लेखिका हैं और दो किताबें, *माइक्रोडिवाईसिस इन बाएओलोजी एंड मैडिसन*और *बाईओसेंसिंग* की संपादक हैं।

पृष्ठभूमि
---------

भाटिया के माता पिता भारत से बोस्टन, मैसाक्युसेट्स प्रवास कर गये थे, उनके पिता एक इंजीनियर थे और उनकी माँ भारत में एमबीए की डिग्री पाने वाली पहली महिला थीं। वह 10 वीं कक्षा की जीव विज्ञान क्लास के बाद और अपने पिता के साथ एक एमआईटी लैब को देखने के बाद, जहाँ उन्होंने कैंसर के उपचार के लिए अल्ट्रासाउंड मशीन का प्रदर्शन देखा और वह इंजीनियर बनने के लिए प्रेरित हुईं।

अनुसंधान
--------

भाटिया का अनुसंधान ऊतकों की मरम्मत और उत्थान के अनुप्रयोगों के लिए माइक्रो और नैनो-प्रौद्योगिकी पर केन्द्रित है।

सन्दर्भ
-------

1. ↑  "2003 Young Innovators Under 35". Technology Review. 2003. अभिगमन तिथि August 15, 2011.
2. ↑  "2003 Young Innovator: Sangeeta Bhatia, 35". Technology Review. अभिगमन तिथि 2009-09-12.
3. ↑  Nadis, Steve. "Sangeeta Bhatia Looks at Life's Architecture". The Scientist. मूल से 17 अगस्त 2007 को पुरालेखित. अभिगमन तिथि 2009-09-12.
4. ↑  "2008 HHMI Investigators". Howard Hughes Medical Institute. मूल से 27 फ़रवरी 2009 को पुरालेखित. अभिगमन तिथि 2009-09-12.
5. ↑  "The Many Sides of Sangeeta Bhatia". NOVA, Public Broadcasting Service. मूल से 8 अक्तूबर 2009 को पुरालेखित. अभिगमन तिथि 2009-09-12.
**जुबिन गर्ग** (असमिया: জুবিন গাৰ্গ, अंग्रेज़ी: Zubeen Garg, जन्म 18 नवंबर 1972) भारतीय प्रसिद्ध और असम के सबसे बड़ा गायक, अभिनेता, संगीतकार, और गीतलेखक हैं। जुबिन ने असमिया, हिन्दी, बंगाली, कन्नड़, उड़िया, तमिल, तेलेगु, पंजाबी, नेपाली, मराठी और मलयालम फ़िल्मों में भी गा चुके हैं। वे असम के जोरहाट से हैं। जुबिन गर्ग को असम और पश्चिम बंगाल में एक रॉकस्टार माना जाता है। जुबिन गर्ग सबसे प्रसिद्ध भारतीय गायकों की नंबर 1 की सूची में हैं। जुबीन गर्ग के पास कई तरह की प्रतिभाएँ हैं। साथ में वह एक गायक, संगीत निर्देशक, गीतकार और कलाकार हैं। जुबिन ने असमिया, बंगाली, हिंदी, नेपाली, तमिल, तेलुगु, कन्नड़, मलयालम, मराठी, उड़िया और अंग्रेजी में गाया है। 
1992 में जुबिन का पहला असमी एल्बम "अनामिका" रिलीज़ हुआ। जुबिन ड्रम, ढोल, मैंडोलिन और इलेक्ट्रॉनिक कीबोर्ड बजाने में सक्षम है। उन्होंने बंगाली फिल्म "सुधु तुमी" में संगीत निर्देशन करके सर्वश्रेष्ठ संगीतकार का पुरस्कार जीता।
वे एक अभिनेता, गीतकार, संगीतकार, निदेशक और कवि के तौर पर भी जाने जाते हैं। उनका अधिकांश योगदान असमी, बांग्ला सिनेमा और बॉलिवुड में है।

बाहरी कड़ियां
-------------

|  |  |
| --- | --- |
|  | **जुबिन गर्ग** से संबंधित मीडिया विकिमीडिया कॉमंस पर उपलब्ध है।  |

* फेसबुक पर जुबिन गर्ग
* ट्विटर पर जुबिन गर्ग
* इंस्टाग्राम पर जुबिन गर्ग
* इंटरनेट मूवी डेटाबेस पर जुबिन गर्ग



1. ↑  "शीर्ष १० पुरुष भारतीय गायक (संग्रहीत)". पाठ "" की उपेक्षा की गयी (मदद); गायब अथवा खाली `|url=` (मदद); `|access-date=` दिए जाने पर `|url= भी दिया जाना चाहिए` (मदद)
संचित निधि सभी सरकारी खातों में से सबसे महत्वपूर्ण है।
सरकार को प्राप्त सभी राजस्व, बाजार से लिए गए ऋण और स्वीकृत ऋणों पर प्राप्त में जमा होते हैं।

भारतीय संविधान के अनुच्छेद 266(1) के तहत स्थापित है यह ऐसी निधि है जिस में समस्त एकत्र कर/राजस्व जमा, लिये गये ऋण जमा किये जाते है यह भारत की सर्वाधिक बडी निधि है जो कि संसद के अधीन रखी गयी है कोई भी धन इसमे बिना संसद की पूर्व स्वीकृति के निकाला/जमा या भारित नहीं किया जा सकता है अनु 266 (1) प्रत्येक राज्य की समेकित निधि का वर्णन भी करता है, संचित निधि (अनुच्छेद 266(1)) उच्च पदों पर नियुक्त व्यक्तियों को टैक्स के रूप में स्वीकार करना उचित होगा।

भारत की लोक निधि
----------------

भारतीय संविधान का अनुच्छेद 266(2) **लोक निधि** (पब्लिक फण्ड) का वर्णन भी करता है। वह धन जिसे भारत सरकार कर एकत्रीकरण से प्राप्त आय/उगाहे गये ऋण के अलावा एकत्र करे भारत की लोकनिधि कहलाती है। कर्मचारी भविष्य निधि को भारत की लोकनिधि में जमा किया गया है। यह कार्यपालिका के अधीन निधि है। इससे व्यय धन महालेखानियंत्रक द्वारा जाँचा जाता है। अनु 266(2) राज्यों की लोकनिधि का भी वर्णन करता है।

इन्हें भी देखें
---------------

* आकस्मिकता निधि
**संचिता शेट्टी** एक भारतीय फिल्म अभिनेत्री हैं, जो तमिल, कन्नड़ और तेलुगु फिल्मों में दिखाई दी हैं। सहायक भूमिकाओं में दिखाई देने के बाद, उन्हें अपनी पहली सफलता सुधु कववम में महिला मुख्य भूमिका में मिली।

करियर
-----

उन्होंने कन्नड़ की हिट फिल्म मुंगारू मालेमें अपनी पहली फ़िल्म की उपस्थिति फ़िल्म की मुख्य महिला (पूजा गाँधी) की दोस्त के रूप में की। अगले तीन वर्षों में, वह तीन कन्नड़ फिल्मों में सहायक भूमिकाओं में दिखाई दीं। वह गगनचुक्की नामक फिल्म में भी दिखाई दीं, जो कभी रिलीज नहीं हुई। उन्होनें तमिल में काम करने के लिए कन्नड़ उद्योग छोड़ दिया और वह अब दूसरी मुख्य भूमिकाएं (सहायक भूमिका) करने को तैयार नहीं थी। 2012 में, उन्होंने फ़िल्म 'कोलाइकरन' में अपनी पहली प्रमुख भूमिका के हस्ताक्षर किए ।

शेट्टी ने नालन कुमारसामी की ब्लैक कॉमेडी सुधु कववम में महिला प्रमुख किरदार निभाया है जो एक महत्वपूर्ण और व्यावसायिक सफलता थी, जिसने ₹ 50 करोड़ (US $ 7.0 मिलियन) से अधिक की कमाई की और इसे अपने करियर की सबसे बड़ी सफलता माना। उन्होंने फिल्म में एक काल्पनिक किरदार निभाया, जिससे उन्हें इसके लिये सफलता मिली ।

संदर्भ
------



1. ↑  "Sanchita Shetty". *BookMyShow*. अभिगमन तिथि 1 जुलाई 2020.
2. ↑  "Soodhu Kavvum sequel on the cards, confirms producer CV Kumar". *India Today*. मूल से 14 मई 2020 को पुरालेखित. अभिगमन तिथि 1 जुलाई 2020.
3. ↑  "Sanchita Shetty". *IMDb*. अभिगमन तिथि 1 जुलाई 2020.
4. ↑  "Sanchita Shetty's Filmography". *IMDb*. अभिगमन तिथि 1 जुलाई 2020.
5. ↑  "Kollaikaran". *BookyMyShow*. अभिगमन तिथि 1 जुलाई 2020.
6. ↑  "Performance is the key". *The Hindu*. मूल से 30 अगस्त 2014 को पुरालेखित. अभिगमन तिथि 1 जुलाई 2020.
**टमाटर की चटनी** एक प्रकार की चटनी है, जो भारतीय उपमहाद्वीप की मूल सामग्री है, जिसे टमाटर को प्राथमिक सामग्री के रूप में उपयोग करके तैयार किया जाता है। टमाटर को टुकड़ों में काटकर, मैश करके या लुगदी बना कर इस्तेमाल किया जा सकता है, और इस्तेमाल की जाने वाली अतिरिक्त विशिष्ट सामग्री में अदरक, मिर्च, चीनी, नमक, आम पापड़, किशमिश, खजूर और मसाले और इसके अतिरिक्त दक्षिण भारतीय संस्करण के लिए प्याज, लहसुन और मूंगफली या दाल शामिल हैं। इसे पके लाल टमाटर या हरे टमाटर से बनाया जा सकता है. इसे तैयार करने के बाद ताजा खाया जा सकता है, रेफ्रिजरेटर में संग्रहीत किया जा सकता है, और बाद में उपयोग के लिए बोतलबंद या डिब्बाबंद और संग्रहित किया जा सकता है। घर पर बनी टमाटर की चटनी, जिसे डिब्बाबंद किया जाता है, का स्वाद बेहतर हो सकता है, क्योंकि उत्पाद को स्टोर करने के दौरान सामग्री आपस में मिल जाती है।

उपयोग
-----

टमाटर की चटनी का उपयोग भोजन के साथ खाने के लिए किया जाता है। यह एक लोकप्रिय स्वादिष्ट साइड डिश है जो खाने का स्वाद और मजा बढ़ाता है। इसे चावल, रोटी, परांठे और नान के साथ सर्विंग किया जाता है। यह भारतीय रसोई में बहुत लोकप्रिय है और इसे आमतौर पर भोजन के साथ सर्व किया जाता है।

टमाटर की चटनी बनाने के लिए, टमाटर, हरी मिर्च, प्याज़ और धनिया पत्ती का उपयोग किया जाता है। इसमें नींबू का रस और नमक भी डाला जाता है। यह स्वादिष्ट होता है और इसे बनाना बहुत आसान होता है। इसे भोजन के साथ सर्व करने से पहले, ठंडा कर लेना चाहिए।

टिप्स
-----

* Tamatar Ki Chutney को धनिया पत्ती और प्याज के साथ भी परोसा जा सकता है।
* इस चटनी में बनाने से पहले टमाटर को अच्छी तरह से धो लें और साफ़ करें।
* टमाटर की चटनी में थोड़ा सा चीनी भी मिला सकते हैं अगर आप चाहें तो।

सन्दर्भ
-------
कार्यप्रणाली
**टर्बोशाफ्ट** इंजन गैस टर्बाइन का एक रूप होता है, जोकि "जेट थ्रस्ट" के बजाय शाफ्ट पावर का उत्पादन करने के लिए अनुकूलित होता है। अधिकतर हेलिकॉप्टर इसी प्रकार के इंजनों का प्रयोग करते है।

बनावट
-----

अवधारणा में, टर्बोशाफ्ट इंजन टर्बोजेटों के समान हैं, सिवाए अतिरिक्त टर्बाइन विस्तार और गियरबॉक्स के। ये अतिरिक्त टर्बाइन विस्तार गर्म गैसों के निकास से ऊर्जा निकालने के लिए और इसे शाफ्ट पावर में परिवर्तित करने का काम करते हैं। वे काफी हद तक टर्बोप्रॉप इंजनों के समान हैं, और एक ही प्रकार का इंजन अक्सर दोनों रूपों में उपयोग किया जाता है।

### कार्यप्रणाली

एक टर्बोशाफ्ट के केन्द्र में गैस टर्बाइन होती है, जिसे गैस जेनरेटर भी कहते है। इसमें एक अंतर्ग्रहक, संपीडक, कम्बस्टर (अंतर्दहक), टर्बाइन और एक प्रॉपेलिंग नोजल होता है। हवा अंतर्ग्रहक में खींची जाती है और संपीडक द्वारा संपीड़ित होती है। अंतर्ग्रहण के बाद संपीड़ित वायु में ईंधन डाला जाता है, जहाँ ईंधन और वायु का मिश्रण और दहन होता है, जिससे गर्म गैसें उत्पन्न होतीं हैं। इंजन के पिछले हिस्से में लगी टर्बाइन के रास्ते से गर्म गैसों का विस्तार और निकास होता है, जिससे टर्बाइन घूमने लगती है। टर्बाइन द्वारा उत्पन्न कुछ शक्ति का उपयोग गैस जेनरेटर और उसके संपीडक को चलाने में किया जाता है।

गैस जेनरेटर से निकलने वाली गर्म गैसें वायुमंडल से उच्च दबाव पर होती हैं, और इंजन के पिछले हिस्से में लगी टर्बाइन को घुमाती हुईं निकलती हैं, जो कि एक अंदरुनी शाफ्ट के सहारे शक्ति उत्पादन करती है। यह शक्ति एक रिडक्शन गियरबॉक्स के माध्यम से मुख्य शाफ्ट तक प्रेषित की जाती है।

उपयोग
-----

टर्बोशाफ्ट इंजनों का उपयोग आमतौर पर उन जगहों में किया जाता है जिनके लिए निरंतर उच्च शक्ति उत्पादन, उच्च विश्वसनीयता, छोटे आकार और हल्के वजन की आवश्यकता होती है। इनमें हेलीकॉप्टर, टिल्टरोटर, सहायक बिजली इकाइयां, नावें और पानी के जहाज, टैंक, होवरक्राफ्ट, और स्थिर उपकरण भी शामिल हैं।

इन्हें भी देखें
---------------

* टर्बोप्रॉप
* टर्बोफैन
* टर्बोजेट
* गैस टर्बाइन

संदर्भ
------

  

1. 1 2  "How The 4 Types Of Turbine Engines Work". *www.boldmethod.com*. मूल से 29 अक्तूबर 2018 को पुरालेखित. अभिगमन तिथि 2019-11-04.
2. ↑  "Wide Speed Range Turboshaft Study" (PDF). मूल से 16 अगस्त 2017 को पुरालेखित (PDF).
3. ↑  "Performance of a Turboshaft Engine for Helicopter ..." (PDF). मूल से 23 फ़रवरी 2019 को पुरालेखित (PDF).
जापान एशिया की सबसे सफल बास्केटबॉल टीमों में से एक है। इसने दो बार एशियन बास्केटबॉल चैंपियनशिप जीती है और इस आयोजन के लिए योग्यता प्राप्त करने वाला दूसरा प्रमुख देश है। टीम ने छह बार ओलंपिक खेलों के लिए और चार बार एफआईबीए विश्व कप के लिए क्वालीफाई किया। जापान की राष्ट्रीय बास्केटबॉल टीम जापान बास्केटबॉल एसोसिएशन (JBA) द्वारा प्रशासित है। एफआईबीए एशिया का संस्थापक सदस्य, जापान एशिया की सबसे लंबी बास्केटबॉल परंपराओं में से एक है। जापान ने पारंपरिक रूप से एशिया के कई कुलीन बास्केटबॉल खिलाड़ियों को सामने लाया है जिन्होंने एनबीए और यूरोप में प्रतिस्पर्धा की थी। इन खिलाड़ियों में युता टैबुस, जेआर सकुरगी, टकुआ कावामुरा, ताकुमी इशिज़की और अन्य शामिल हैं। हालांकि, लगभग दो दशकों तक, वे शायद ही कभी राष्ट्रीय टीम के लिए खेले, जिसके कारण टीम जापान ईरान, दक्षिण कोरिया, फिलीपींस और चीन से एशिया की कुलीन प्रतियोगिता में पीछे रह गई।

इतिहास
------

जापान की राष्ट्रीय टीम का 1917 में टोक्यो में आयोजित तीसरे सुदूर पूर्वी खेलों में अपना पहला अंतर्राष्ट्रीय टूर्नामेंट था। इस समय जापान प्रतिनिधि क्योटो वाईएमसीए की टीम थी। बाद में, टीम बर्लिन 1936 में ओलंपिक बास्केटबॉल प्रतियोगिता के संस्थापक सदस्य थे। इसके बाद, उन्होंने 1976 तक लगभग हर बार भाग लिया। टीम जापान विश्व टूर्नामेंट में नियमित थी। 1963 में एफआईबीए विश्व चैम्पियनशिप में इसकी शुरुआत हुई थी। यह एशिया की शीर्ष टीम थी, क्योंकि इसने 1965 और 1971 में चैंपियनशिप जीती थी। चीन के उदय के बाद से, जापान में थोड़ी गिरावट आई और वैश्विक घटनाओं में उपस्थिति कम हो गई।हाल के वर्षों में, जापान ने मध्य पूर्व से अधिक तीव्र प्रतिस्पर्धा के खिलाफ खेला। टीम के कई खिलाड़ियों की अनुपस्थिति के साथ संयुक्त, टीम निप्पॉन ने 1997 में अपने रजत पदक के बाद से एशियाई चैंपियनशिप में पदक जीतने के लिए संघर्ष किया। 2008 में अपने गृह देश (तोकुशिमा) में टीम 8 वें स्थान पर रही और बीजिंग ओलंपिक टूर्नामेंट और 2010 एफआईबीए विश्व चैम्पियनशिप के लिए योग्यता हासिल करने से चूक गई। 2009 एफआईबीए एशिया टूर्नामेंट में टीम ने नंबर 10 स्थान पर कब्जा कर लिया, यह सबसे खराब प्रदर्शन था। यह टूर्नामेंट से ठीक पहले मुख्य कोच के बदलाव के कारण था।
परिणामों को बेहतर करने के लिए, अमेरिकी कोच थॉमस विस्मन ने 2010 में टीम का प्रबंधन संभाला और कुछ महत्वपूर्ण सुधार किए। विजमैन जापानी बास्केटबॉल लीग (जेबीएल) में एक अभूतपूर्व वर्ष के लिए आया था जहां उसने टोचिगी ब्रेक्स को अपने पहले और एकमात्र राष्ट्रीय खिताब के लिए प्रेरित किया था। 2010 में एफआईबीए एशिया स्टैंकोविक कप में, टीम निप्पॉन को मेजबान लेबनान ने हराया था, लेकिन उम्मीदों से अधिक होने के कारण यह रनर-अप के रूप में समाप्त हो गया। 2011 एफआईबीए एशिया चैम्पियनशिप में, अंतिम चार का सूचीबद्ध गोल छूट गया था क्योंकि टीम 15 में से 7 वें स्थान पर पहुंच गई थी। टीम फाइनल में, जॉर्डन को हराने में कामयाब रही, लेकिन फिर कोरिया को पहले प्लेऑफ दौर में खेलना पड़ा और हार गए।

सन्दर्भ
-------

1. ↑  "संग्रहीत प्रति". मूल से 3 मार्च 2016 को पुरालेखित. अभिगमन तिथि 21 नवंबर 2019.
2. ↑  2015 FIBA Asia Championship - Japan Archived 2017-07-23 at the Wayback Machine, FIBA.com, Retrieved 27 September 2015.
**संदली सिन्हा** (जन्म 11 जनवरी 1973) भारतीय बॉलीवुड अभिनेत्री और मॉडल है। वह रोमांटिक हिट *तुम बिन* (2001) में पिया के किरदार के लिए जानी जाती है।

करियर
-----

मुम्बई में आने के कुछ ही समय बाद, संदली सिन्हा एक मॉडल बन गईं। पहली बार लोकप्रियता सोनू निगम की संगीत वीडियो "दीवाना" के साथ मिली। यह संगीत वीडियो संदली को उनकी पहली फिल्म *तुम बिन* में ले गई, जिसका निर्देशन अनुभव सिन्हा ने और टी-सीरीज़ ने निर्माण किया था। फिल्म में संदली सिन्हा ने एक भोली महिला पिया की भूमिका निभाई, जो परिस्थितियों का शिकार हो जाती है। उनके विपरीत तीन प्रसिद्ध मॉडल थे: प्रियांशु चटर्जी, हिमांशु मलिक और राकेश वशिष्ठ।

निजी जीवन
---------

संदली ने नवंबर 2005 में एक व्यापारी किरण सालस्कर से शादी की और उनके तीन बच्चे हैं।

फिल्में
-------

| वर्ष | फिल्म | किरदार |
| --- | --- | --- |
| 2001 | *तुम बिन* | पिया |
| 2003 | *पिंजर* | लाजो |
| 2004 | *अब तुम्हारे हवाले वतन साथियों* | डा. साक्षी |
| 2016 | *तुम बिन II* | पिया (विशेष उपस्थिति) |

सन्दर्भ
-------

1. ↑  "एक हिट देकर गुमनामी में खो गई थी 'तुम बिन' की ये हीरोइन, अब संभाल रही अरबों का बिजनेस". *अमर उजाला*. 26 जुलाई 2017. मूल से 31 जनवरी 2019 को पुरालेखित. अभिगमन तिथि 30 जनवरी 2019.
2. ↑  "'तुम बिन' की खूबसूरत हीरोइन सालों बाद अब दिखने लगी हैं ऐसी". *दैनिक जागरण*. 17 जून 2016. मूल से 31 जनवरी 2019 को पुरालेखित. अभिगमन तिथि 30 जनवरी 2019.

बाहरी कड़ियाँ
-------------

* इंटरनेट मूवी डेटाबेस पर संदली सिन्हा
**जिल** राधा कृष्ण कुमार द्वारा निर्देशित 2015 की भारतीय तेलुगु भाषा की एक्शन फिल्म है। इसका निर्माण वी. वामसी कृष्णा रेड्डी और प्रमोद उप्पलपति ने यूवी क्रिएशन्स के तहत किया था। फिल्म में गोपीचंद, राशी खन्ना और कबीर दूहन सिंह मुख्य भूमिका में हैं, जबकि संगीत घिबरन ने दिया है। 28 मार्च 2015 को रिलीज़ हुई, यह फिल्म व्यावसायिक रूप से सफल रही और बाद में इसे गोल्डमाइंस टेलीफिल्म्स द्वारा हिंदी में डब किया गया और 2016 में रिलीज़ किया गया, साथ ही मैंगो कन्नड़ द्वारा कन्नड़ में डब किया गया और 2020 में रिलीज़ किया गया।

फिल्म का फर्स्ट लुक टीज़र 6 मार्च 2015 को होली के अवसर पर जारी किया गया था। फिल्म 27 मार्च को रिलीज हुई थी। फिल्म का संगीत घिबरन द्वारा तैयार किया गया था और जंगली म्यूजिक कंपनी द्वारा जारी किया गया था।

कलाकार
------

कलाकारों में शामिल हैं—  

• जय के रूप में गोपीचंद  

• सावित्री के रूप में राशी खन्ना  

• छोटा नायक के रूप में कबीर दूहन सिंह  

• एसीपी ए.परशुराम के रूप में हरीश उथमन  

• नारायण के रूप में पोसानी कृष्ण मुरली  

• नायक के भाई के रूप में अमित तिवारी  

• चलपति राव जय के चाचा के रूप में  

• जय की चाची के रूप में उर्वशी  

• ब्रह्माजी रंगनाथ के रूप में  

• भरत रेड्डी अली के रूप में  

• घोरा के रूप में सुप्रीत  

• अजय के रूप में श्रीनिवास अवसारला  

• सीनू के रूप में प्रभास श्रीनु  

• अनंत बाबू डॉक्टर के रूप में  

• रविप्रकाश सावित्री के पिता के रूप में  

• रोगी के रूप में ईश्वर उदय साई किरण

सन्दर्भ
-------

1. ↑  "'Jil' In Australia and Newzealand". indiaglitz.com. 26 March 2014. मूल से 30 March 2015 को पुरालेखित. अभिगमन तिथि 27 March 2014.
2. ↑  ""Jil" Total Collections". telugumirchi.com. 28 April 2015. मूल से 4 May 2015 को पुरालेखित. अभिगमन तिथि 9 May 2015.
जिराफ़ तारामंडल
रात में बिना दूरबीन के जिराफ़ तारामंडल के तारे (काल्पनिक रेखाओं से जुड़े हुए)
**जिराफ़** या **कमॅलपार्डलिस** (अंग्रेज़ी: Camelopardalis) खगोलीय गोले के उत्तरी भाग में स्थित एक अकार में बड़ा लेकिन धुंधला-सा तारामंडल है। इसकी परिभाषा सन् १६१२ या १६१३ में पॅट्रस प्लैंकियस (Petrus Plancius) नामक डच खगोलशास्त्री ने की थी। इसका अंग्रेज़ी नाम दो हिस्सों का बना है: कैमल (यानि ऊँट) और लेपर्ड (यानि धब्बों वाला तेंदुआ)। लातिनी में कैमलेपर्ड का मतलब था "वह ऊँट जिसपर तेंदुएँ जैसे धब्बे हों", यानि की जिराफ़।

तारे व अन्य खगोलीय वस्तुएँ
--------------------------

जिराफ़ तारामंडल में ३६ तारें हैं जिन्हें बायर नाम दिए जा चुके हैं, जिनमें से अगस्त २०११ तक ४ के इर्द-गिर्द ग़ैर-सौरीय ग्रह परिक्रमा करते हुए पाए गए थे। इस तारामंडल में कोई भी तारा ४ खगोलीय मैग्नीट्यूड से अधिक चमक नहीं रखता। याद रहे कि मैग्नीट्यूड की संख्या जितनी ज़्यादा होती है तारे की रौशनी उतनी ही कम होती है। इसका सब से रोशन तारा बेटा कमॅलपार्डलिस (β Camelopardalis) है, जो ४.०३ की चमक (सापेक्ष कान्तिमान) रखता है और वास्तव में एक दोहरा तारा है। सन् २०११ में इसी तारामंडल के क्षेत्र में एक महानोवा (सुपरनोवा) मिला था। इसमें पृथ्वी से १.१ करोड़ प्रकाश-वर्ष दूर स्थित ऍनजीसी २४०३ (NGC 2403) नामक एक सर्पिल (स्पाइरल) आकाशगंगा भी स्थित है।

वॉयेजर प्रथम यान
----------------

१९७७ में अमेरिकी अंतरिक्ष अनुसंधान संस्था नासा द्वारा छोड़ा गया वॉयेजर प्रथम यान इसी तारामंडल की दिशा में बढ़ रहा है। वर्तमान से लगभग ४०,००० सालों बाद यह जिराफ़ तारामंडल के ग्लीज़ ४४५ तारे से लगभग १.६ प्रकाश वर्ष की दूरी से गुज़रेगा। इस काल में यह तारा स्वयं भी हमारी ओर तेज़ गति से आ रहा है और जब वॉयेजर प्रथम इस के पास से निकलेगा उस समय यह तारा हमारे सूरज से लगभग ३.४५ प्रकाश वर्षों की दूरी पर होगा। इतने पास होने के बावजूद भी इस तारे की चमक पृथ्वी की सतह से बिना दूरबीन के देखे जाने के लिए पार्याप्त नहीं होगी। तब तक यान की बैट्रियाँ भी मृत हो चुकी होंगी और इस से कोई भी संकेत या चित्र पृथ्वी पर नहीं पहुँचेगा।

इन्हें भी देखें
---------------

* दोहरा तारा
* सर्पिल आकाशगंगा
* तारामंडल

सन्दर्भ
-------

1. ↑  "संग्रहीत प्रति". मूल से 5 जुलाई 2011 को पुरालेखित. अभिगमन तिथि 10 अगस्त 2011.
2. ↑  "NASA – Voyager - Mission - Interstellar Mission". मूल से 17 अगस्त 2011 को पुरालेखित. अभिगमन तिथि 30 जुलाई 2013.
3. ↑  Page 168, Planets Beyond: Discovering the Outer Solar System, Mark Littmann, Mineola, New York: Courier Dover Publications, 2004, ISBN 0-486-43602-0.
सांता आना का गिरजाघर
सांता आना का गिरजाघर (**स्पेनी भाषा** में: Ermita de Santa Ana) स्पेन के कादिज़ प्रान्त में स्थित है। यह उसी नाम की पहाड़ी पर शहर के उच्चतम भाग पर स्थित है। इस गिरजाघर का आकार कादिज़ ही के एक वास्तुकार तोरकुआतो कायोन ने दो भाई फ़्रान्सिसको दे पौला और जोसे मानजोन की पहल पर किया था। जगह चूँकि एक रणनीतिक सुविधाजनक मोरचा के रूप में थी इसलिए सेना से अनुमति प्राप्त करने के बाद निर्माण 1772 और 1774 के बीच हुआ था। यह इमारत बाइज़ेन्टाइन शैली में निर्मित है। यह गिरघर हर मंगल वार्षिक रूप से जुलाई 26 को खुलता है जो कि सांता आना पर समर्पित एक त्योहार का दिन है।

सन्द्र्भ
--------

* Dionisio Montero Valenzuela, *Cerro y Ermita de Santa Ana*. Revista El 7º de Chiclana, número 16, Juio-agosto de 2004. (in Spanish)

* *Monumentos de la provincia de Cádiz, pueblo a pueblo*. Patrocinado por Diario de Cádiz, Diario de Jerez y Europa Sur. Año 1984. (in Spanish)

  

* [

निर्देशांक: 36°24′50″N 6°09′00″W﻿ / ﻿36.414°N 6.150°W﻿ / 36.414; -6.150

बाहरी कड़ियाँ
-------------

* धार्मिक स्थल से जुड़ी पर्यटक जानकारी
| **साबाहSabah** |
| --- |
| मानचित्र जिसमें साबाहSabah हाइलाइटेड है |
| सूचना |
| **राजधानी** : | कोता किनाबालू |
| **क्षेत्रफल** : | ७३,६३१ किमी² |
| **जनसंख्या**(२०१५): • घनत्व : | ३५,४३,५०० ४८/किमी² |
| **उपविभागों के नाम:** | ज़िले |
| **उपविभागों की संख्या:** | २५ |
| **मुख्य भाषा(एँ):** | साबाह क्रियोल मलय |

**साबाह** मलेशिया का एक राज्य है। यह और सारावाक दो राज्य हैं जो बोर्नियो द्वीप पर स्थित हैं। साबाह मलेशिया का सबसे पूर्वी राज्य है और यह बोर्नियो द्वीप के पूर्वोत्तरी भाग में स्थित है। दक्षिण में राज्य की सीमा इण्डोनेशिया से लगती हैं और उत्तर में इसकी फ़िलिपीन्स के साथ समुद्री सीमा है। सारावाक के बाद यह देश का दूसरा सबसे बड़ा राज्य है।

लोग व आप्रवासन
--------------

बोर्नियो के इस भाग में स्थानीय समुदाय सर्वाधिक हैं, जिनमें कादाज़ान, दुसुन और बाजऊ महत्वपूर्ण हैं और जो अधिकतर ईसाई मत और सर्वात्मवाद के अनुयायी हैं। मलेशिया का भाग बनने के बाद, बहुत से मुस्लिम मलय लोग भी यहाँ आकर बस गये हैं। इसके अलावा, फ़िलिपीन्स का दक्षिणी भाग भी समुद्र के पार समीप ही स्थित है। वहाँ दशकों से गृहयुद्ध की स्थिति होने के कारण वहाँ से भी कई शरणार्थी यहाँ आ गये हैं। हालांकि फ़िलिपीन्स एक ईसाई-बहुसंख्यक देश है, दक्षिणी फ़िलिपीन्स में मुसलिमों की बहुतायत है और यह शराणार्थी भी अधिकतर मुस्लिम हैं। इस अनियंत्रित आप्रवासन से स्थानीय मूल निवासियों का जनसंख्या-प्रतिशत घटता चला गया है और यह यहाँ एक बड़े राजनैतिक व सामाजिक तनाव का कारण बन गया है।

इन्हें भी देखें
---------------

* बोर्नियो
* मलेशिया के राज्य व संघीय क्षेत्र

सन्दर्भ
-------

1. ↑  "The A to Z of Malaysia," Ooi Keat Gin; Scarecrow Press, 2010, ISBN 9781461671992

| * दे
* वा
* सं
मलेशिया के राज्य व संघीय क्षेत्र |
| --- |
| राज्य | 
* जोहोर
* केदाह
* केलंतन
* मेलाका
* नेगेरी सेमबिलान
* पाहांग
* पेराक
* पेरलिस
* पेनांग
* साबाह
* सारावाक
* सेलांगोर
* तेरेंगानू

 | Flag Map of Malaysia |
| संघीय क्षेत्र | 
* कुआला लम्पुर
* लबूअन
* पुत्रजय

 |
**टप्पा** हिंदुस्तानी संगीत की एक विशिष्ट शैली है। इसमें छोटी लम्बाई के बोल होते हैं और लय अक्सर चंचल होती है। ये गीत बहुधा पंजाबी भाषा में होते हैं। इन्हें मुग़ल काल में दरबारी गायन के रूप में स्थापित करने का श्रेय शौरी मियां को जाता है। ग्वालियर घराने के गायक टप्पा गायन में निपुण माने जाते हैं।

विवरण
-----

टप्पा का अर्थ है निश्चित स्थान पर पहुंचना या ठहरी हुई मंजिल तय करना। गुजरात, काठियावाड से पंजाब, काबुल, बलोचिस्तान के व्यापारी जब पूर्व परम्परा के अनुसार ऊंटों के काफिलों पर से राजपुताना की मरुभूमि में से यात्रा करते हुए ठहरी हुई मंजिलों तक पहुंचकर पड़ाव डाला करते थे, उस समय पंजाब की प्रेमगाथाओं के लोकगीत, हीर-राँझा, सोहिनी-महिवाल आदि से भरी हुई भावना से गाये जाते थे। उनका संकलन हुसैन शर्की के द्वारा हुआ। शोरी मियां ने इन्हें विशेष रागों में रचा। यही पंजाबी भाषा की रचनाएँ टप्पा कहलाती हैं। टप्पा, भारतीय संगीत के मुरकी, तान, आलाप, मीड के अंगों कि सहायता से गाया जाता है। पंजाबी ताल इसमें प्रयुक्त होता है। टप्पा गायन के लिए विशेष प्रकार का तरल, मधुर, खुला हुआ कन्ठ आवश्यक है, जिसमें गले की तैयारी विशेषता रखती है।

सन्दर्भ
-------

1. ↑  Anju Munjaal. *Sangeet Manjusha*. Saraswati House Pvt Ltd. पपृ॰ 50–. आई॰ऍस॰बी॰ऍन॰ 978-93-5199-685-9.
2. ↑  *Madhya Pradeśa kī kalā evaṃ saṃskr̥ti*. Gyan Publishing House. 2011. पपृ॰ 120–. आई॰ऍस॰बी॰ऍन॰ 978-81-7835-879-6.
**शेल कंपनियां** वे कम्पनियाँ हैं जो प्रायः कागजों पर चलती हैं और पैसे का भौतिक लेनदेन नहीं करती पर मनी लॉन्ड्रिंग का आसान जरिया होती हैं। इन्हें 'मुखौटा कम्पनी' या 'छद्म कम्पनी' भी कह सकते हैं।

शेल कंपनियां का अस्तित्व केवल कागजों पर ही होता है और ये किसी तरह से कोई आधिकारिक कारोबार नहीं करती हैं। ये कंपनियां न्यूनतम पेड अप कैपिटल के साथ काम करती है। इनका डिविडेंड इनकम जीरो होता है। साथ ही टर्नओवर और ऑपरेटिंग इनकम भी बहुत कम होती है। कहा जाता है कि काले धन को सफेद करने के लिए बड़े पैमाने पर शेल कंपनियों का इस्तेमाल किया जाता है।

सन्दर्भ
-------

इन्हें भी देखें
---------------

* बेनामी सम्पत्ति
* भ्रष्टाचार
* काले धन को वैध बनाना (मनी लॉन्डरिंग)

बाहरी कड़ियाँ
-------------

* मनी लॉन्ड्रिंग पर कसेगी लगामः शेल कंपनियों पर कार्रवाई के लिए बना टास्क फोर्स
* शेल कंपनियों पर सरकार का वार, ऐसे चलता है ब्लैकमनी को व्हाइट करने का खेल
* ब्लैकमनी के खिलाफ सरकार का ऑपरेशन शुरु, 2300 शेल कंपनियों का खुलासा हुआ
* *सर्जिकल स्ट्राइक* से कंपनियों में मची खलबली[*मृत कड़ियाँ*]
* 2.24 लाख फर्जी कंपनियां बंद, नोटबंदी के दौरान किया 17000 करोड़ का लेन-देन[*मृत कड़ियाँ*] (नवम्बर २०१७)
* शेल कंपनी कथा : चोर दरवाजों को तबाह करना ही होगा (नवम्बर २०१७)
**डेविड लॉयड जॉनस्टन** (अंग्रेज़ी: **David Lloyd Johnston**) साँचा:Post-nominals/CAN साँचा:Post-nominals/CAN साँचा:Post-nominals/CAN साँचा:Post-nominals/CAN साँचा:Post-nominals/CAN साँचा:Post-nominals/CAN (जन्म, जून 28, 1941) एक कनाडियाई विद्वान, लेखक और नेता हैं जो कनाडा के वर्तमान (२८वें) गवर्नर जनरल हैं।

जॉनस्टन का जन्म व बचपन ओंटारियो में बीता। वहाँ से प्राथमिक शिक्षा लेने क्ले बाद वो हार्वड विश्वविद्यालय और बाद में कैम्ब्रिज विश्वविद्यालय व क़्वीन्स विश्वविद्यालय में पढे। उन्होंने कनाडा के विभिन्न स्नातकोत्तर संस्थानों में प्रोफेसर के रूप में शिक्षण कार्य किया और मैक्गिल विश्वविद्यालय में प्रधानध्यापक व पश्चिमी ओंटारियो विश्वविद्यालय में डीन के पद पर भी रहे। उन्होंने वाटरलू के विश्वविद्यालय में अध्यक्ष (प्रेसीडेंट) के तौर पर प्रशासनिक कार्य भी किए। इसी वक्त जॉनस्टन जनसेवा, राजनीति व विभिन्न समितियों के अध्यक्ष के रूप में कार्यरत रहे। इन्होंने एयरबस विवाद के लिये बनी समिति की अध्यक्षता भी की। उन्हें कनाडा की शासक महारानी एलिज़ाबेथ द्वितीय ने २०१० में कनाडा के प्रधानमंत्री स्टीफन हार्पर की अनुशंसा पर कनाडा के गवर्नर जनरल के पद पर नियुक्त किया।

बाहरी कड़ियाँ
-------------

|  |  |
| --- | --- |
|  | **David Johnston** से संबंधित मीडिया विकिमीडिया कॉमंस पर उपलब्ध है।  |

* कनाडा के गवर्नर जनरल की वेबसाइट
* द कनाडियन इन्साइक्लोपीडिया: डेविड लॉयड जॉनस्टन
* यू ट्यूब पर Cable Public Affairs Channel interview with David and Sharon Johnston देखें।
* DVIDS: कनाडा के गवर्नर जनरल का यूएसएस एसेक्स पर भ्रमण

सन्दर्भ
-------

1. ↑  "David Johnston: a worthy viceroy", *द ग्लोब एंड मेल*, जुलाई 8, 2010, मूल से 10 सितंबर 2010 को पुरालेखित, अभिगमन तिथि सितम्बर 7, 2010
**सामग्री प्रबंधन** (Materials management) में स्पेयर पार्ट्स का प्रापण (acquision), खराब हुए अवयवों के प्रतिस्थापन, क्रय का गुणवत्ता नियंत्रण तथा क्रयादेश, शिपिंग एवं भंडारण के मानकों का निर्धारण आदि से संबन्धित विषय है। यह लॉजिस्टिक्स का वह भाग है जो आपूर्ति शृंखला (सप्लाई चेन) के अदृष्य अवयवों से संबन्धित है।

परिचय
-----

मनुष्य के जीवनयापन के लिए सामग्री की आवश्यकता उतनी ही पुरानी है जितना कि मानव इतिहास। फिर भी द्वितीय विश्वयुद्ध के पूर्व तक सामग्री प्रबन्धन को इतना महत्व नहीं प्राप्त हुआ जितना कि यह विषय अब महत्वपूर्ण है। द्वितीय विश्वयुद्ध के दौरान अमेरिका एवं यूरोपीय देशों में रक्षा सामग्री के योजनाबद्ध तरीके से प्रापण एवं प्रबन्धक की बात की गयी जिसमें रक्षा उपकरणों एवं युद्ध के समय प्रयोग में आने वाली सामग्री का योजनाबद्ध रूप से उत्पादन, प्रापण निरीक्षण, भंडारण, प्रेषण एवं रख रखाव के विषय में गहन रूप से विचार किया गया। धीरे-धीरे सामग्री प्रबंधन ऐसा व्यापक विषय बन गया जिसके अंतर्गत सामग्री प्रापण की योजना से लेकर उसके अंतिम उपयोग तक गहन अध्ययन का विषय बन गया।

भारत में बीसवीं सदी के छठे दशक तक सामग्री प्रंबधन विषय का कोई विशेष महत्व नहीं रहा। सातवें दशक से इसकी उपयोगिता पर ध्यान दिया जाने लगा और आज उन्नत देशों में ही नहीं हमारे देश में भी इसके विकास में सामग्री प्रबंधन का विशेष महत्वपूर्ण स्थान है।

सामग्री प्रबन्धन को तीन भागों में वगीकृत किया जा सकता है।

१. सामग्री प्रबंधन योजना एवं नियंत्रण

२. सामग्री क्रय प्रबंधन

३. भंडार प्रबंधन

बाहरी कड़ियाँ
-------------

* **टैण्डर व्यवस्था** का विस्तृत विवेचन[*मृत कड़ियाँ*]
* क्रय और भडार निदेशालयपरमाणु, ऊर्जा विभाग
* निमार्ण कार्यों के प्रापण (procurement) के लिए नीतियों एवं प्रक्रियाओं पर नियम पुस्तक (भारत सरकार, वित्त मंत्रालय, व्यय विभाग)
* Maintenance Online
* Best Management Practice
* Plant maintenance
* Indian Institute of Materials Management
* Association for Healthcare Resource & Materials Management (AHRMM)
* Organizational Level Fields
पाकिस्तानी पंजाब प्रांत के बीच में १२ संख्या द्वारा नामांकित ज़िला झंग है (पीले रंग में)
**झंग** (उर्दू: جھنگ‎, अंग्रेज़ी: Jhang) पाकिस्तान के पंजाब प्रांत का एक ज़िला है। झंग ज़िले की राजधानी झंग शहर है। इस ज़िले की चार तहसीलें हैं - झंग, अठारा हज़ारी, शोरकोट और अहमदपुर सियाल। यह ज़िला पाकिस्तानी पंजाब प्रान्त के मध्य में स्थित है। इसकी सीमाएँ उत्तर में सरगोधा ज़िले से, उत्तर-पूर्व में गुजराँवाला ज़िले से, पूर्व में फ़ैसलाबाद और टोबा टेक सिंह ज़िलों से, दक्षिण में ख़ानेवाल और मुज़फ़्फ़रगढ़ ज़िलों से, पश्चिम में लइया और भक्कर ज़िलों से और पश्चिमोत्तर में ख़ुशाब ज़िले से लगतीं हैं।

विवरण
-----

झंग ज़िले में सन् २००६ में ३३,५३,००० लोगों की आबादी थी। इसका क्षेत्रफल क़रीब ८,८०९ वर्ग किमी है। झंग ज़िले का इलाक़ा पंजाब और पूरे भारतीय उपमहाद्वीप के सबसे पुराने आबाद हुए क्षेत्रों में से एक समझा जाता है। यहाँ पंजाबी भाषा की एक अलग 'झंगोची' नामक उपभाषा बोली जाती है, जिसे कभी-कभी 'झांगवी' या 'रचनावी' भी कहते हैं। पंजाब के दो लोक-नृत्य - झुम्मर और सम्मी - झंग से ही उत्पन्न हुए हैं। पंजाब की प्रसिद्ध हीर-राँझा प्रेमकथा की हीर भी झंग ज़िले की ही रहने वाली थी। यहाँ सदियों से सियाल समुदाय का ज़ोर रहा है।

झेलम जिले के कुछ दृष्य
----------------------

* त्रिमु जहाँ झेलम और चनाब नदियों का संगम होता हैत्रिमु जहाँ झेलम और चनाब नदियों का संगम होता है
* शोरकोट में सुल्तान बाहू की मज़ारशोरकोट में सुल्तान बाहू की मज़ार
* झंग शहर में हीर-राँझा की मज़ारझंग शहर में हीर-राँझा की मज़ार

इन्हें भी देखें
---------------

* झंग
* सियाल
* पाकिस्तानी पंजाब
* हीर राँझा

बाहरी कड़ियाँ
-------------

* त्रिमू हेड (बाँध) की सैर, झेलम और चनाब नदियों के संगम-स्थल के बाद बने बांध की यू-ट्यूब पर छोटी फ़िल्म

सन्दर्भ
-------

1. ↑  The imperial gazetteer of India, William Wilson Hunter (Director-General of Statistics to the Government of India), Trubner & Co, London, 1881, *... In modern times, the history of Jhang centers in the family of Sials ... sials of Jhang are Muhammadans of Rajput descent, whose ancestor, Rai Shankar of Daranagar, emigrated early in the 13th century from the Gangetic Doab ...*
**साबरमती** अहमदाबाद, भारत में स्थित एक क्षेत्र है.

साबरमती साबरमती नदी के तट पर स्थित है। साबरमती पश्चिमी अहमदाबाद का एक विकसित और समृद्ध क्षेत्र है। साबरमती के मुख्य क्षेत्र रामनगर , धर्मनगर, जवाहरचौक, कबीरचौक, रानिप, कालीगाम, मोटेरा, जनता नगर, चांदखेड़ा, डी-केबिन हैं।

साबरमती रहने के लिए बहुत ही धार्मिक स्थान है। साबरमती में बहुत से समुदाय बहुत शांति से रहते हैं। लेकिन इस इलाके की सबसे ज्यादा आबादी हिंदू या जैन है। साबरमती में कई प्रसिद्ध जैन मंदिर स्थित हैं। गुजरात क्रिकेट एसोसिएशन (मोटेरा स्टेडियम), टोरेंट पावर हाउस और साबरमती नदी आसपास के स्थान हैं। बड़ी संख्या में अच्छे होटल, रेस्तरां और स्नैक्स बार उपलब्ध हैं। बस स्टॉप, रेलवे स्टेशन, बैंक, डाकघर, अस्पताल सहित सभी शहरी सुविधाएं उपलब्ध हैं। बेहतर रहने वाले क्षेत्र के लिए राजमार्ग और हवाई अड्डे के साथ संपर्क फिर से आकर्षण का हिस्सा है। निकटतम अंतरराष्ट्रीय हवाई अड्डा 10 किमी दूर है। शांतिपूर्ण समुदायों के साथ आवासीय क्षेत्र और सभी आधुनिक संसाधनों की उपलब्धता इस जगह को रहने के लिए सबसे अच्छी जगह बनाती है।

विधान सभा चुनाव 2022 में साबरमती विधान सभा से भारतीय जनता पार्टी BJP ने जीत हासिल की है

संदर्भ
------

1. ↑  *Urban open spaces as civic nodes: Ahmedabad*. Vastu Shilpa Foundation for Studies and Research in Environmental Design. 2002. अभिगमन तिथि 24 March 2012.
**सिद्धवट मन्दिर** (Siddhwat Temple) भारत के मध्य प्रदेश राज्य के उज्जैन ज़िले के भैरवगढ़ ग्राम में क्षिप्रा नदी के तट पर स्थित एक हिन्दू मन्दिर है।

विवरण
-----

विमल जल-वाहिनी शिप्रा के मनोहर तट पर 'सिद्धवट' का स्थान है। सोरों 'शूकरक्षेत्र' में जिस प्रकार वाराहपुराण वर्णित 'गृद्धवट' है, प्रयाग' में 'अक्षयवट' हैं, नासिक में पंचवट हैं, 'वृंदावन' में वंशीवट हैं तथा गया में 'गयावट' हैं, उसी प्रकार उज्जैन में पवित्र 'सिद्धवट' हैं। वैशाख मास में यहाँ भी यात्रा होती हैं। कर्मकाण्ड, मोक्ष कर्म, पिण्डदान एवं अंत्येष्टि के लिए प्रमुख स्थान माना जाता हैं। नागबलि, नारायण बलि-विधान प्राय: यहाँ होता रहता है। हिंदू पुराणों में इस स्थान की महिमा का वर्णन किया गया है। यहाँ तीन तरह की सिद्धि होती है संतति, संपत्ति और सद्‍गति। तीनों की प्राप्ति के लिए यहाँ पूजन किया जाता है। सद्‍गति अर्थात पितरों के लिए अनुष्ठान किया जाता है। संपत्ति अर्थात लक्ष्मी कार्य के लिए वृक्ष पर रक्षा सूत्र बाँधा जाता है और संतति अर्थात पुत्र की प्राप्ति के लिए उल्टा सातिया (स्वस्विक) बनाया जाता है। यह वृक्ष तीनों प्रकार की सिद्धि देता है इसीलिए इसे सिद्धवट कहा जाता है। यहाँ पर कालसर्प शांति का विशेष महत्व है, इसीलिए कालसर्प दोष की भी पूजा होती है | सिद्धावत के पास भैरगढ़ गांव सदियों से अपनी टाई और डाई पेंटिंग के लिए प्रसिद्ध है |

वट वृक्ष के मूल पर, कहते हैं, मुगल बादशाहों ने धार्मिक महत्व जानकर कुठार चलाया था, वृक्ष नष्ट कर उस पर लोहे के बहुत मोटे पतरे-तवे जड़ा दिए थे। कहते हैं कि उस पर भी अंकुर फूट निकले, आज भी वृक्ष हरा-भरा है। मंदिर में फर्श लगी हुई है। भावु‍क समाज अभिषेक-पूजन, भेंट चढ़ाता रह‍ता है। यहाँ शिप्राजी की विस्तृत धारा बहती है। दृश्‍य बड़ा सुंदर है। प्रतिभा भी सिद्धवट की तरह होती है। आप उसे सात तवों से ढँक दें तो भी वह उन्हें फाड़कर बाहर आती है। साधकों और लेखकों को यहाँ सदैव प्रेरणा मिलती रहती है।

इन्हें भी देखें
---------------

* क्षिप्रा नदी
* उज्जैन ज़िला

सन्दर्भ
-------

1. ↑  "Inde du Nord: Madhya Pradesh et Chhattisgarh Archived 2019-07-03 at the Wayback Machine," Lonely Planet, 2016, ISBN 9782816159172
2. ↑  "Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293
निजी सर्वेक्षण पोत-नेप्च्यून
**जल सर्वेक्षण** या **हाइड्रोग्राफिक सर्वे** सागर का वैज्ञानिक मानचित्र होता है, जिसमें सागर की गहराई, उसकी आकृति, उसका तल, उसमें किस दिशा से और कितनी धाराएं बहती हैं, का ज्ञान होता है। इसके साथ ही उसमें आने वाले ज्वारों का समय और परिमाण भी पता लगाया जाता है। झीलों और नदियों का जल सर्वेक्षण केवल उस स्थिति में किया जाता है जब उनमें जहाज चलते हों। इससे अभियांत्रिकी और नौवहन के काम में सहायता मिलती है। जल सर्वेक्षण में पानी की वर्तमान मात्र और रिजर्वायर के के बारे में जानकारी मिलती है। 

जल सर्वेक्षण सागर की तह में होने वाले दैनिक परिवर्तनों के और इसके अंदर के रहस्यों के ज्ञान हेतु किया जाता है। इस सर्वेक्षण की सहायता से समुद्र में मौजूद खनिजों, धातुओं, गैस आदि के भंडार पता लगाने में मदद मिलती है। साथ-साथ ही समुद्र के भीतर केबल, पाइपलाइन बिछाने, ड्रेजिंग जैसे कार्यो के लिए उसमें लगातार होने वाले परिवर्तनों के बारे में जानकारी करना बेहद आवश्यक हो जाता है। भारत में पहली बार नौसैनिक जल सर्वेक्षण विभाग, जो मैरीन सर्वे ऑफ इंडिया के नियंत्रण में था, की स्थापना १७७० में ईस्ट इंडिया कंपनी ने की थी। १८७४ में कैप्टन डुंडस टेलर ने मेरीन सर्वे ऑफ इंडिया को कोलकाता में स्थापित किया। १९४७ में भारत की स्वतंत्रता उपरान्त इस विभाग को मेरीन सर्वे ऑफ इंडिया के अन्तर्गत्त कर दिया गया। इसके बाद इसे १९५४ में देहरादून में स्थापित किया गया और इसका नाम नौसैनिक जल सर्वेक्षण कार्यालय (*नेवल हाइड्रोग्राफिक ऑफिस*) कर दिया गया। इसके बाद में १९९६ में इसका नाम *नेशनल हाइड्रोग्राफिक ऑफिस* कर दिया गया। **नेशनल हाइड्रोग्राफिक सर्वे** मार्च १९९९ में आईएसओ ९००२ का स्तर प्रदान किया गया।

सन्दर्भ
-------

*इन्हें भी देखें*: अंतरराष्ट्रीय जल सर्वेक्षण संगठन

बाहरी कड़ियाँ
-------------

* इंडियन नेशनल हाइड्रोग्राफिक डिपार्टमेंट
* एन.ओ.ए.ए. आधिकारिक जालस्थल
* एन.ओ.ए.ए. हाइड्रोग्राफिक जालस्थल
* अंतरराष्ट्रीय जल सर्वेक्षण संगठन
* हाइड्रोग्राफिक ब्लॉगपोस्ट
* भारतीय सर्वेक्षण विभाग का सागरीय सर्वेक्षण विभा
भारत मे जल का विशाल भण्डार है। इस दृष्टि से भारत का विश्व मे **पांचवा स्थान** है। भारत मे पहला जल विद्युत शक्ति गृह 1897 में दार्जिलिंग,पश्चिम बंगाल के सिद्रापोग मे स्थापित किया गया था। इसकी क्षमता 130 मेगावाट थी। 1902 में कर्नाटक के शिवसमुद्रम मे कावेरी नदी के तट पर 130 किलोवाट क्षमता का दूसरा जल विद्युत गृह बनाया गया। 
स्वतंत्रता के बाद इस क्षेत्र में भारी वृध्दि हुआ। 1950-51 में विद्युत का उत्पादन 2.5 अरब किलोवाट था जो 1970-71 में बढकर 25.2 अरब किलोवाट, 1980-81 में 46.5 अरब किलोवाट और 1990-91 में 71.7 अरब किलोवाट, 1994-95 में 76.4 अरब किलोवाट हो गया परन्तु 1995-96 मे यह घटकर 73.5 अरब किलोवाट ही रह गया। लेकिन वर्ष 2000 मे यह उत्पादन बढकर 80.555 अरब किलोवाट हो गया। 2003-2004 मे 73.796 अरब यूनिट जल विद्युत क उत्पादन हुआ।

भारत में जल विद्युत परियोजना
----------------------------

1. पहली जल विद्युत परियोजना कर्नाटक राज्य में कावेरी नदीपर **शिवासमुद्रम** स्थान पर है।
2. महाराष्ट्र के मुम्बई में पश्चिमी घाट पर **टाटा जल विद्युत परियोजना** है। जिसका मुख्य उद्देश्य मुंबई को बिजली उपलब्ध कराना था।

सन्दर्भ
-------

बाहरी कड़ियाँ
-------------
**जल विनायक** (नेपाली: जलविनायक) हिंदू भगवान का मंदिर गणेश चोभर, काठमांडू जिला, नेपाल के मध्य भाग में स्थित है। जल बिनायक मंदिर मध्य क्षेत्र काठमांडू का सबसे महत्वपूर्ण गणेश मंदिर है। यह काठमांडू घाटी के चार विनायकों में से एक है।

इतिहास
------

मंदिर का निर्माण शुरू में 723 एनएस) मल्ला राजा शिव सिंह मल्ला द्वारा किया गया था। पाटन के मल्ल राजा श्री निवास मल्ला द्वारा 83 साल बाद 789 एनएस में गजुर को मंदिर के शीर्ष पर जोड़ा गया। मंदिर की वर्तमान संरचना का पुनर्निर्माण 871 NS में राजा राज्य प्रकाश मल्लजाफ द्वारा शिवालय शैली में किया गया था
.

जल बिनायक काठमांडू घाटी के चार मूल गणेश में से एक है। अन्य तीन गणेश मंदिर चंद्र बिनायक, सूर्य बिनायक और अशोक बिनायक हैं। इसके अतिरिक्त, कमल बिनायक और कार्य बिनायक जैसे अन्य गणेश मंदिर भी हैं जो घाटी के अंदर स्थित लोकप्रिय गणेश मंदिर भी हैं।

संदर्भ
------

1. ↑  "Jal Binayak Temple". *Lonely Planet*.
2. ↑  "Jal Binayak". *Oneclicknepal*. मूल से 4 मार्च 2016 को पुरालेखित. अभिगमन तिथि 8 December 2012.

बाहरी कड़ियाँ
-------------

* काठमांडू घाटी के गणेश मंदिर